I slutningen af det 20. århundrede opstod splid mellem to fløje indenfor den østrigske skole, som identificerede sig henholdsvis ud fra Hayeks eller von Mises' tankegang. Hayeks tilhængere accepterer mange synspunkter og metodiske tilgange indenfor [[mainstream-økonomi]]en og adskiller sig blot fra denne ved at lægge særlig meget vægt på problemstillinger som det økonomiske koordineringsproblem og en uafhængig rolle til logisk ræsonnering i udviklingen af økonomisk teori. I modsætning hertil afviser Mises-tilhængere neoklassiske teorier om [[forbrug]]sadfærd og [[velfærdsteori]], tager afstand fra brugen af [[empiri]]ske metoder og matematiske og statistiske modeller som uanvendelige indenfor økonomi, og hævder, at økonomisk teori har udviklet sig i en helt forkert retning i det 20. århundrede. De præsenterer deres egen tankegang som et radikalt alternativt paradigme i forhold til mainstream-økonomi. Den amerikanske økonom Bryan Caplan har udtrykt det sådan, at "hvis Mises og Rothbard har ret, så er (mainstream-)økonomi grundlæggende forkert; mens hvis Hayek har ret, bør mainstream-økonomi blot justere sit fokus".<ref name="Austrian Search">{{cite journal|last=Caplan|first=Bryan|title=The Austrian Search for Realistic Foundations|journal=Southern Economic Journal|year=1999|volume=65|issue=4|pages=823–838|jstor=1061278|doi=10.2307/1061278|url=http://econfaculty.gmu.edu/bcaplan/pdfs/aussearch.pdf|access-date= 2. januar 2016|archive-date=18. maj 2016|archive-url=https://web.archive.org/web/20160518181753/http://econfaculty.gmu.edu/bcaplan/pdfs/aussearch.pdf|url-status=live}}</ref>
Filosofi